OpenLLM-France/wikimedia huggingface dataset:
# Xabier Sarasola

Xabier Sarasola Lasa (Beasain, Gipuzkoa, 1960ko urtarrilaren 23a), euskal herritar musikaria da.
Biolin eta piano tituluduna, Beasaingo Udal Musika Eskolako biolin, harmonia, kantu koral eta harizko orkestrako irakasle da. Gipuzkoako Abesbatzen Elkarteak antolatutako ikastaroak egin ostean Javier Busto, E. Ericcson, A. Eby, C. Hogset, eta G. Graden maisuen Zuzendaritzako ikastaroetan parte hartu izan du. “Loinaz” abesbatzako zuzendari , eta “Donostiako Orfeoi”-ko eta “KEA” ahots taldeko abeslari izan da.
Koruen zuzendaritzako ikastaroak eta tailerrak antolatzen ditu, eta hainbat lehiaketatako epaimahaietan parte hartu izan du: Europako Kantu Koraleko Sari Nagusia (Gorizzia, 2004), Arezzo (2007) eta Varna (2010). Tolosako Abesbatzen Lehiaketako epaimahaiko presidente izan zen. Bere obrak derrigorrezkoak izan dira “Tolosako Abesbatzen Lehiaketan”, eta CM-Ediciones Musicales argitaletxeak editatuko ditu.
Sarasolak sortutako Ahots zurien korurako konposizioak, "Vocalia" abesbatzak Basilio Astúlez-en zuzendaritzapean grabatuta Haizeak dakar diskoan monografikoan jasoa dago, pianoan autorea bera dagoelarik. Abesti sakroez gain, JosAnton Artze, Xabier Amuriza, Tere Irastortza, Kirmen Uribe eta Joxerra Garziaren olerkiei ere jarri diete doinua Sarasolak eta Vocaliak.

## Lanak

Hauek dira Xabier Sarasolaren obra edo harmonizazio batzuk:
* Airia
* Neskatx ederra
* Neguan
* Ave Maria
* Haizeak dakar
* O sacrum convivium
* Mendian gora (egokitzapena)
* Bi bizkaitar dantza (1 Sarritan egoten da; 2.Ipinaburu; 3. Arantzazura)

## Erreferentziak

* ↑ (Gaztelaniaz) UNANUA, JUANTXO. (2021-12-22). ««El disco acoge composiciones que he realizado desde los 90 hasta hace unos meses»» El Diario Vasco (Noiz kontsultatua: 2023-11-25).
* ↑ Garmendia Artano, Nagore. (2023-07-25). ««Ez dute guk bezala abestuko»» Berria (Noiz kontsultatua: 2023-11-25).
* ↑ «Xabier Sarasolaren hogei urteko konposizioak jaso dituzte lan batean» Berria 2012-11-09 (Noiz kontsultatua: 2023-11-25).
* 1 2 HAIZEAK DAKAR, Xabier Sarasola - VOCALIA TALDEA. (Noiz kontsultatua: 2023-11-25).
* ↑ «´Xabier Sarasola abesbatza' bilaketaren 10 emaitza» www.youtube.com (Youtube) (Noiz kontsultatua: 2023-11-25).
* ↑ (Ingelesez) Sarasola Lasa, Xabier. Bi Bizkaitar dantza – CM Ediciones. (Noiz kontsultatua: 2024-04-05).

## Ikus, gainera

* Loinatz Abesbatza ‎ ‎
* Lartaun abesbatza ‎
* Ivan Martin Cea

## Kanpo estekak

* Eresbil, , partiturak eta grabazioak
* Datuak: Q12405669
# Xanpu

Xanpua ilea zaintzeko erabiltzen den produktua da, zikintasuna eta koipea kentzen dituena.

## Kanpo estekak

* Datuak: Q180204
* Multimedia: Shampoo / Q180204
# Xantaia

Xantaia (frantsesetik "chantage") bere egintzei eta nortasunari buruzko informazioak zabaltzeko mehatxupean pertsona bati dirua ordainarazi edo nahi ez duen zerbait eginarazteko ekintza da. Xantaia herrialde gehienetan delitua da. Xantaia ekintza aurrera eramaten duena "xantaiagile"a da.

## Kanpo estekak

* Datuak: Q34284
# Xantano

Xantanoa edo xantano-goma azukreetatik abiatuta Xanthomonas campestris bakterioak produzitutako polisakaridoa da. Elikagai-industrian asko erabiltzen da agente loditzaile, emultsionatzaile eta egonkortzaile gisa. Elikagaien etiketetan E 415 osagaia gisa adierazten da.

## Erabilera

Xantanoaren kantitate txikiek, % 1aren ingurukoek, likidoen biskositatea nabarmen emendatze dute.
Elikagaietan entsaladen ongailuetan eta saltsetan usatzen da. Emultsioa egonkortzen du, nahiz eta emultsionatzailea ez den, olioa separatzea itzuriz. Partikula solidoak likidoetan esekitzea posible egiten du. Ehundura egokia ematen die jakiei, izozkiei adibidez. Halaber, irensteko arazoak dituzten pertsonen likidoak loditzeko baliatzen da. Glutenik gabeko elikagaietan haren ordez baliatzen da, glutenak emango zukeen itsasgarritasuna erdiesteko.
Petrolioaren industrian zulatze-likido gisa baliatzen da.
Kosmetikoen industrian ur-gelak prestatzeko erabiltzen da.

## Erreferentziak

* ↑ Handbook of water-soluble gums and resins. McGraw-Hill 1980 ISBN 0-07-015471-6. PMC 5676286. (Noiz kontsultatua: 2022-11-19).
* ↑ (Ingelesez) Logsdon, Jason. (2027-12-11). «How to Use Xanthan Gum» Amazing Food Made Easy (Noiz kontsultatua: 2022-11-19).
* ↑ «xanthan_gum» glossary.slb.com (Noiz kontsultatua: 2022-11-19).

## Kanpo estekak

* Datuak: Q410768
* Multimedia: Xanthan / Q410768
# Xantal Llavina

Xantal Llavina (Bartzelona, Katalunia, 1975eko abuztuaren 22a) telebistan, irratian eta idatzizko prentsan lan egiten duen kataluniar kazetaria da.

## Bizitza

Ramon Llull Unibertsitatean Kazetaritzan lizentziaduna eta Pompeu Fabra Unibertsitatean Enpresa Zientzietan diplomaduna da.
2011n Facebook: mejore sus relaciones conociendo la red social que conecta el mundo liburua argitaratu zuen.

## Liburuak

* Facebook: mejore sus relaciones conociendo la red social que conecta el mundo, Profit argitaletxea, 2011, Bartzelona, (ISBN 9788415330561)
* Datuak: Q11955247
* Multimedia: Xantal Llavina / Q11955247
# Xantelerreka/Elzaurdia

Xantelerreka/Elzaurdia Berako (Nafarroa) auzoa da, Ibardingo mendatean.

## Kanpo estekak

* Datuak: Q12269062
# Xanpainera

Xanpainera (champaignat) Oïl taldeko erromantze hizkuntza bat da.
Hizkuntzaren estatusari dagokionez, Frantziako erregio-hizkuntzetako bat da eta Valonian (Belgika) erregio-hizkuntza endogenoen dekretuan jasota dago. Alta, xanpainerak ez du idaztarau ofizial edo onarturik. Frantsesaren eragina dela eta, ia desagertua dago.

## Hedapena

Xanpainera Frantzian mintzatzen da nagusiki, Xanpainako eskualdean (Xanpaina-Ardena eskualde administratiboa), Givetetik (non valoiera mintzatzen den) Aisne (Pikardia), Sena eta Marne (Île-de-France) eta Yonnera arte (Borgoina). Valoniako (Belgika) bost udalerritan ere hitz egiten da: Membre, Bohan, Bagimont, Pussemange eta Sugny (Vresse-sur-Semois kantonamenduaren hegoaldea, hain zuzen ere). Luxenburgoko hegoaldean ere hiztunak ditu.

## Literatura

Egun idaztarau onartu eta bateraturik ez du; horrela, modu idatzian oso gutxi erabiltzen den hizkuntza da.
XII. mendeko Chrétien de Troyes idazlearen lanetan xanpaineraren eragina bada ere, xanpaineraz kontzienteki idatzitako lehen literatura XVI. mendekoa da. Le Bontemps de Carnaval de Chaumont obra 1660an berriz argitaratu zuten. Bertan, frantsesa erabiltzen da erregearen mezularien ahotan, eta xanpainera Xanpainako biztanleenean.

## Ikus, gainera

* Oïl hizkuntzak
* Frantziako hizkuntzak

## Kanpo estekak

* (Frantsesez) Lou Champaignat, xanpainerari buruzko webgunea
* Datuak: Q430018
* Multimedia: Champenois language / Q430018
# Xanrey

Xanrey Frantziako udalerri bat da, Mosela departamenduan dagoena, Ekialde Handia eskualdean. 2013an 104 biztanle zituen.

## Demografia
### Biztanleria

2007an Xanrey udalerrian erroldatutako biztanleak 104 ziren. Familiak 40 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 12 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 42 familiaren etxebizitza nagusia ziren, 1 bigarren erresidentzia bat zen eta 2 hutsik zeuden. 44 etxeak ziren eta 1apartamentu bat zen. 42 etxebizitza nagusietatik 34 bere jabearen bizilekua ziren, 7 alokairuan okupaturik zeuden eta 1 doan lagata zegoen; 5 etxek hitu gela zituzten, 3 etxek lau zituzten eta 34 etxek bost zituzten. 37 etxek euren parking plaza propioa zuten azpian. 24 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Xanrey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 0 | 65-69 | 4 |
| 4 | 60-64 | 0 |
| 4 | 55-59 | 0 |
| 0 | 50-54 | 4 |
| 8 | 45-49 | 4 |
| 4 | 40-44 | 4 |
| 4 | 35-39 | 4 |
| 8 | 30-34 | 4 |
| 4 | 25-29 | 8 |
| 0 | 20-24 | 4 |
| 4 | 15-19 | 12 |
| 4 | 10-14 | 0 |
| 12 | 5-9 | 8 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 62 ziren, horien artean 44 aktiboak ziren eta 18 inaktiboak ziren. 44 pertsona aktiboetatik 41 lanean zeuden (23 gizon eta 18 emakume) eta 4 langabezian zeuden (1 gizon eta 3 emakume). 18 pertsona inaktiboetatik 9 erretiraturik zeuden, 4 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2009an norbanakoentzat zegoen zerbitzu bakarra margolaria zen.
2000. urtean Xanrey udalerrian 7 nekazaritza-ustiategi zeuden, 1.015 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21710
* Multimedia: Xanrey / Q21710
# Xantako

Xantako Lapurdiko Donibane Lohizune udalerriaren hego-ekialdean dagoen auzo bat da. Ugarana ibaiaren iparraldeko ertzean eta E05 autopistaren alboan kokatzen da. D918 errepideak zeharkatzen du.
Auzo honetan golf zelaia, 4 izarretako hotela, jatetxe bat, ikastetxea, institutua, udal igerilekua eta hainbat kirol instalakuntza daude (estalitako tenis zelaia, gimnasioa, errugbi eta futbol zelaiak). Auzo honetako etxebizitza eta etxalde gehienak nagusiki euren jabeen bigarren etxebizitzak izan ohi dira.

## Kanpo estekak

* Datuak: Q2956244
# World Aquatics

World Aquatics (2022ra arte Nazioarteko Igeriketa Federazioa edo FINA-frantsesez: Fédération Internationale de Natation- zena) mundu osoko igeriketa federazioak elkartzen dituen konfederazioa da. Egoitza nagusia Lausanan (Suitza) dago kokatuta.
World Aquaticsen konpetentziak igeriketakoak dira, hau da: igeriketa, igeriketa ur irekietan igeriketa sinkronizatua, waterpoloa, tranpolin jauzia eta garaiera handiko tranpolin jauzia.

## Presidenteak

FINA/World Aquatics presidents :
| Izena | Agintaldia |
| George Hearn | 1908–1924 |
| Erik Bergvall | 1924–1928 |
| Émile-Georges Drigny | 1928–1932 |
| Walther Binner | 1932–1936 |
| Harold Fern | 1936–1948 |
| Rene de Raeve | 1948–1952 |
| M.L. Negri | 1952–1956 |
| Jan de Vries | 1956–1960 |
| Max Ritter | 1960–1964 |
| William Berge Phillips | 1964–1968 |
| Javier Ostos Mora | 1968–1972 |
| Harold Henning | 1972–1976 |
| Javier Ostos Mora (2. agintaldia) | 1976–1980 |
| Ante Lambaša | 1980–1984 |
| Robert Helmick | 1984–1988 |
| Mustapha Larfaoui | 1988–2009 |
| Julio Maglione | 2009–2021 |
| Husain Al-Musallam | 2021–egun |

## Erreferentziak

* ↑ Euskalterm: [Igeriketa Hiztegia] [2020] eta [Laburtzapenak Hiztegia] [2009]
* 1 2 (Ingelesez) Swimming World Presents "Remembering the 1st World Championships: Belgrade 1973". 2019-6-5.

## Kanpo estekak

* Datuak: Q189289
* Multimedia: FINA / Q189289
FINAko konfederazioak :
# World's Greatest Dad

World's Greatest Dad (euskaraz Munduko aitarik onena) 2009ko Bobcat Goldthwait estatubatuar zinema zuzendariaren komedia beltzazko filma bat da. Bertan, Robin Williams eta Daryl Sabara aktoreek antzeztu zuten.

## Aktoreak

* Robin Williams ... Lance Clayton
* Daryl Sabara ... Kyle Clayton
* Alexie Gilmore ... Claire Reed
* Evan Martni ... Andrew Troutman
* Geoff Pierson ... Wyatt Anderson
* Henry Simmons ... Mike Lane
* Mitzi McCall ... Bonnie Troutman
* Jermaine Williams ... Jason
* Lorraine Nicholson ... Heather Johnson
* Morgan Murphy ... Morgan
* Toby Huss ... Bert Green
* Tom Kenny ... Jerry Klein
* Jill Talley ... emakumea
* Bruce Hornsby ... bera
* Krist Novoselic ... egunkari saltzailea
* Bobcat Goldthwait ... Limo Driver

## Kanpo estekak

* World's Greatest Dad filmaren IMDBko fitxa irakurgai (Ingelesez)
* World's Greatest Dad filmaren trailer edo iragarkia ikusgai. YouTube.com (Ingelesez)
* Datuak: Q115597
# World Rugby

World Rugby (1998tik 2014ko azaroa arte International Rugby Board izenez ezaguna, eta bere sorrera International Rugby Football Board) errugbiko federazioak nazioarte mailan gobernatzen dituen erakundea da. 1886ko urtarrilaren 1ean eratu zen eta egoitza Irlandako Dublin hiriburuan du. World Rugby erakundeak 100 herrialdeko errugbi federazioak barne hartzen ditu, bai eta 19 kide hitzartu eta eskualdeetako 6 federazio ere. Erakundea kirol honetako arauak arautzeaz arduratzen da.
Lau urtero Munduko Errugbi Txapelketa antolatzeaz arduratzen da, kirol honetako lehiaketa ezagunena eta ekonomikoki errentagarriena dena. Nazioarteko beste hainbat txapelketa antolatzeaz ere arduratzen da, tartean Errugbi 7ko Munduko Txapelketa, Pacific Nations Cup eta Munduko Errugbi Txapelketa Jubenila.

## Kanpo estekak

* World Rugby – webgune ofiziala (Ingelesez)
* Datuak: Q369225
* Multimedia: World Rugby / Q369225
# World Rugby Museum

World Rugby Museum (euskaraz: «Munduko Errugbiaren Museoa») Londresko Twickenham estadioan kokaturik dagoen museoa da. Bertan errugbiari loturiko 37.000 elementutik gora dago ikusgai.

## Historia

1996. urtean ireki zituen ateak Londres mendebaldeko Richmond upon Thames udalerrian The Museum of Rugby izenarekin. 2007an gaur egungo izena eman zioten eta hainbat berriztatze lanen ondoren berriz ireki zen 2018ko otsailean.

## Bildumak

Mundu guztiko errugbiari loturiko 25.000 objetu, 7.000 artxibo eta 7.000-8.000 argazki ditu. Rugby Football Union (RFU) bilduma, Harry Langtonen bilduma eta RFU artxiboa biltzen ditu.
Elementu izarrak honako hauek dira:
* Calcutta Cup jatorrizkoa
* 2003ko Munduko Txapelketako Kopa
* 1871. urteko Ingalaterrako selekzioko elastikoa eta kapela
* 1888. urteko Anglo-Australiar birako elastikoa eta kapela
Errugbi artxiboak kirolhonen inguruko liburuak, partida-programak, aktak eta kluben historiak biltzen ditu. Aipagarrienak honako hauek dira:
* RFU-ren aktak (1871-1949)
* Twickenham estadioaren eskriturak (1907)
* British and Irish Lions taldearen 1891eko Hegoafrikako bira
* Rugby eskolan idatzitako jatorrizko "Football arauak"
* RFU-k 1871ean "Proposaturiko Joko Arauak"

## Erakusketak

Erakusketa ibiltariak ere izaten ditu museoak. Aipagarrienak honako hauek izan dira:
* HQ at 100, One Century Hundreds of Moments
* More Than A Tour, the 1905 All-Blacks
* Core Values: The Life and Work of Gerald Laing
* England 2010, the Women's Rugby World Cup
* Lest We Forget: Rugby and the First World War
* Brave Blossoms: The History of Rugby in Japan.

## Informazio praktikoa

* Helbidea: Twickenham Stadium, Whitton Rd, Twickenham TW2 7BA
* Museoaren ordutegia: asteartetik larunbatera 10:00-17:00 igandeetan 11:00-17:00
* Metro geltokia: Richmond station

## Erreferentziak

* ↑ «World Rugby Museum - Places to visit - What To Do With The Kids» www.whattodowiththekids.co.uk (Noiz kontsultatua: 2022-02-06).
* 1 2 «Vision Sports Publishing (VSP)» www.visionsp.co.uk (Noiz kontsultatua: 2022-02-06).
* ↑ (Ingelesez) «The History of the Calcutta Cup» Historic UK (Noiz kontsultatua: 2022-02-06).

## Kanpo estekak

* World Rugby Museumen webgune ofiziala
* Datuak: Q8036125
* Multimedia: World Rugby Museum / Q8036125
# World Athletics

World Athletics, lehen Atletismo Amateurreko Nazioarteko Federazioa (IAAF bezala laburtua) atletismoko lehiaketa garrantzitsuenak koordinatu eta arautu, arautegia idatzi eta aplikatu, eta lortutako marka edo errekorrak homologatzen dituen nazioarteko organismoa da. Bere funtzioen artean, proba kronometratuetan denbora neurtzeko metodoen estandarizazioa, atletismoko munduko errekorren mantentzea eta errekorren aintzatespena kategoria ezberdinetan, eta lehiaketa ezberdinen ospakizuna daude, horien artean Munduko Atletismo Txapelketa nabarmentzen delarik.

### Presidenteak

| # | Agintaldia | Presidentea | Herrialdea |
| 1 | 1912 – 1946 | Sigfried Edström | Suedia |
| 2 | 1946 – 1976 | David Burghley | Erresuma Batua |
| 3 | 1976 – 1981 | Adriaan Paulen | Herbehereak |
| 4 | 1981 – 1999 | Primo Nebiolo | Italia |
| 5 | 1999 – 2015 | Lamine Diack | SEN |
| 6 | 2015 – | Sebastian Coe | Erresuma Batua |

## Federazio nazionalak

| Afrika (CAA) | Asia (AAA) | Europa (EAA) | Ipar Amerika (NACAC) | Ozeania (OAA) | Hego Amerika (ConSudAtle) |
| DZA  ANG  BEN  BOT  BUR  BDI  CMR  CPV  CAF  CHA  COM  CGO  COD  CIV  EGY  ERI  ETH  GAB  GAM  GHA  GUI  GBS  GEQ  KEN  LES  LBR  LBY  MAD  MAW  MLI  MAR  MRI  MTN  MOZ  NAM  NIG  NGR  RWA  STP  SEN  SEY  SLE  SOM  ZAF  SUD  SSD  SWZ  TAN  TOG  TUN  UGA  DJI  ZAM  ZIM | AFG  KSA  BHR  BGD  BRN  BTN  KHM  [[|]]  KOR  PRK  ARE  PHL  HKG  IND  INA  IRN  IRQ  Japonia  JOR  KAZ  KGZ  KUW  LAO  LBN  MAC  MYS  MDV  MNG  MMR  NPL  OMN  PAK  PSE  QAT  SIN  SYR  LKA  THA  TWN  TJK  TLS  TKM  UZB  VNM  YEM | ALB  Alemania  AND  ARM  Austria  AZE  Belgika  BLR  BIH  BUL  CYP  Kroazia  Danimarka  SVK  SLO  Espainia  EST  Finlandia  Frantzia  GEO  GIB  Grezia  HUN  Irlanda  Islandia  ISR  KOS  Italia  LAT  LIE  LTU  Luxenburgo  MKD  MLT  MDA  MCO  Norvegia  Herbehereak  Polonia  POR  Erresuma Batua  Txekia  ROM  Errusia  SMR  SER  Suedia  Suitza  Turkia  UKR | AIA  ATG  ABW  BHS  BRB  BLZ  BMU  CYM  Kanada  CRC  CUB  DOM  DMA  SLV  AEB  GRD  GUA  HTI  HON  VGB  VIR  JAM  Mexiko  MSR  NIC  PUR  KNA  VCT  LCA  TTO  TCA | Australia  COK  FJI  GUM  KIR  MNP  MHL  FSM  NRU  NFK  Zeelanda Berria  PLW  PNG  PYF  SLB  SAM  ASM  TON  TUV  VUT | Argentina  BOL  Brasil  CHL  COL  ECU  GUY  PAN  PRY  PER  SUR  URY  VEN |

## Erreferentziak

* ↑ Euskalterm: [Hiztegi terminologikoa] [2011]

## Kanpo estekak

* Datuak: Q1158
* Multimedia: World Athletics / Q1158
# World Cultural Council

World Cultural Council (Munduko Kultura Kontseilua), Mexikon 1982an sortutako nazioarteko erakunde bat da, egungo presidentea den Edmond Henri Fischerrek eta munduko eminentzia zientifikoek osatutako diziplinarteko batzorde batek zuzendua. Bere helburua munduko Giza eta Kultura garapena, nazioen senidetasuna eta gizaki eta hiritarraren garapen intelekturala dira.

## Sortzaileak

* José Rafael Estrada (Mexiko)
* Norman Borlaug (Ameriketako Estatu Batuak)
* Eduardo de Robertis (Argentina)
* Harold G. Callan (Erresuma Batua)
* Jacques E. Dubois (Frantzia)
* Gerald Durrell (Erresuma Batua)
* Christian B. Anfinsen (Ameriketako Estatu Batuak)
* Werner Arber (Suitza)
* Aage N. Bohr (Danimarka)
* Francisco J. Dy (Filipinak)
* John C. Eccles (Australia)
* Paul Ehrlich (Ameriketako Estatu Batuak)
* Manfred Eigen (Alemania)
* Mohammed El Fasi (Maroko)
* Phillip V. Tobias (Hego Afrika)

## Sariak

* José Vasconcelos Munduko Hezkuntza Saria
* Albert Einstein Munduko Zientzia Saria
* Leonardo DaVinci Munduko Arte Saria

## Kanpo estekak

* (Gaztelaniaz)Consejo Cultural Mundial
* Datuak: Q15278864
# World One

World One Indiako Mumbai hirian eraikitzen ari den etxebizitza etxeorratza da. Eraikuntzaren aurrekontua 364 milioi dolarrekoa da eta 2014an amaitzea aurrikusten da, munduko etxebizitza eraikinik garaienen artean izango da ordurako.
Dorrean dauden apartamentuak 7,5 milioi errupia (1,2 milioi euro) eta 50 milioi errupia (7,6 milioi euro) artean daude.

## Enpresak

* Jabea: Pasari Group
* Arkitektoa: Pei Cobb Freed & Partners
* Egitura ingeneritza: Leslie E. Robertson Associates
* Sustatzailea: Pasari Group
* Eraikuntza enpresa: Simplex Infrastructures Limited eta ACC

## Kanpo estekak

* Eraikinak izango duen itxura erakusten duen ordenagailu bidezko irudia.
* Eraikuntza lanen egoera 2012ko abenduan
* Datuak: Q507939
* Multimedia: World One / Q507939
# Zazpi aintzirak (Txile)

Zazpi aintzirak, edo Sietelagos-Panguipulli izen turistikoan Valdivia ibaiaren arroari dagozkion Txileko aintzira multzo bat da, klima ozeaniko euritsua duena eta partzialki Panguipulli udalerrian kokatua, Valdiviako probintzian, Los Ríos eskualdean.
Zazpi aintzirak dauden eremua lau sumendiz inguratuta dago: Villarrica, Lanín , biak aktibo, eta bi geruza-sumendi, Mocho-Choshuenco eta Quetrupillán .
Gaur egun Sietelagos lurraldearen barruan Villarrica Parke Nazionalera sartzeko aukera dago Hego Sarbidera, Choshuenco eremutik Mocho-Choshuenco erreserba nazionalera sartzeko.
Zazpi Aintziren iparraldea bere jarduera geotermiko handiagatik ere ezaguna da (Coñaripe eta Liquiñe eremuen artean 13 bainuetxe baino gehiago ditu), eta Liquiñe eremuan ur bero-iturburu batzuk ere badaude, Liquiñe-Ofqui faila geologiko ezagunaren zati baita.
Jatorri glaziarreko ibaien arteria bat dago, aintzira nagusietan urak metatzen dituztenak, Riñihue aintzira izanda haiek jasotzen azkena eta, ondoren, San Pedro eta Calle-Calle ibaietan zehar jarraitu eta Ozeano Barean isurtzen dira.

## Erreferentziak

* ↑ www.sietelagos.cl. .

## Kanpo estekak

* Datuak: Q389770
# Zazpi demonioen bidaia

Zazpi demonioen bidaia Manuel Mujica Lainezek idatzitako eleberria da. Gaztelaniazko originala (El viaje de los siete demonios) 1974koa da; eta euskarazko itzulpena, Literatura Unibertsala bildumakoa, Joxe Migel Esnaolak itzulia, 1998koa.

## Argumentua

Deabrua bekatu nagusiak gorpuzten dituzten zazpi deabruekin haserretu da, "egokitu" egin direla uste duelako, eta, beraz, bakoitzak garai eta leku desberdinetako zazpi pertsona ordezkatzen dituen bekatuaz tentatzeko lan ez batere erraza agintzen die. Horretarako, Luzifer, Mammon, Leviatan, Belcebu, Satan, Asmodeo eta Belphegor beren trikimailu guztiez baliatuko dira, eta tresna magikoen eta zamalkadura fantastikoen laguntza izango dute.
Horrela, egilearen ohiko ironiaz deskribatutako hasierako Infernu batetik, elkarren artean hain urrun dauden leku eta garaietan barrena bidaiatzeari ekingo diogu, hala nola 1443ko Frantzia, bertutetik banandutako eta 79. urteko botere-irrikak eta prebenda-goseak menderatutako Ponpeia, Azken enperadorea ren Pekin, 1879ko luxu arkaikoa eta pobrezia pentsaezina nahasten dituen Potosí, 1764ko Venezia, 1647ko Antillak edo 2273. urteko Siberiako Bet-Bet hiri imajinarioa. Agertoki horietako bakoitzean, zazpi deabruek beren arte guztiak ("zikinak" edo ez) eta maltzurrak zabaldu beharko dituzte "hautatuak" bide txarretik "eramateko, egilearen irudimena barreiatu eta errieta errieta egiteko balioko duten arte eta maltzurrak.

## Pertsonaiak

Deabruak munduan zehar barreiatzen ditu zazpi demonio, zeintzuek zazpi bekatu nagusiak adierazten dituzten. Gizakiek bekatu horietara tentatzea da demonioen lana. Hona demonio protagonistak, bakoitzaren bekatuarekin:
* Luziifer: harrokeria
* Aamon: suminkeria
* Mammon: zikoizkeria
* Asmodeo: lizunkeria
* Beltzebu: sabelkoikeria
* Leviatan: bekaizkeria
* Belphegor: nagikeria

## Kapituluak

* HITZAURREA
* 1.: "Bidaia"
* 2.: "Luzifer edo harrokeria"
* 3.: "Bidaia"
* 4.: "Mammon edo zekenkeria"
* 5.: "Bidaia"
* 6.: "Leviatan edo bekaizkeria"
* 7.: "Bidaia"
* 8.: "Beeltzebul edo sabelkeria"
* 9.: "Bidaia"
* 10.: "Satan edo hira"
* 11: "Bidaia"
* 12.: "Asmodeo edo lizunkeria"
* 13.: "Bidaia"
* 14.: "Belfegor edo nagikeria"

## Erreferentziak

* ↑ http://unlibroaldia.blogspot.com/2019/08/manuel-mujica-lainez-el-viaje-de-los.html
* ↑ (Gaztelaniaz) Bosch, María Agustina Alasia De. (1982-08-13). «Del humor en el viaje de los siete demonios de Manuel Mujica Lainez» Cuadernos de Literatura (1): 55–75. doi:10.30972/clt.013342. ISSN 2684-0499. (Noiz kontsultatua: 2022-12-21).

## Kanpo estekak

* Euskarazko bertsio digitala.
* (Gaztelaniaz):Liburuaren PDFa.
* Datuak: Q5827073